সিলেটে সাংস্কৃতিক সংগঠনের উদ্যোগে ও তত্বাবধানে বাংলা বর্ষবরণ শুরু । প্রান্তিক চত্বরের এক চিলতে ফাঁকা জায়গায় আয়োজন করা হত বৈশাখীমেলা । প্রান্তিক চত্বর বিলুপ্ত হয়ে গেলেও বাংলা বর্ষপুঞ্জির প্রথম ঋতুর প্রথম দিনের উৎসব এখন নগরময় ছড়িয়ে গেছে । পাড়ায় পাড়ায় এখন আয়োজন হয় বৈশাখীমেলার । বাংলা বর্ষবরণ এখন সারাদেশের মত সিলেটেও সার্বজীন বিশাল পরিসরের এক উৎসব । বর্ষবরণের পাশাপাশি রাজধানী ঢাকা ও অন্যান্য নগরে ঋতুবরণ এখন নিয়মিত হচ্ছে । সিলেটেও শুরু হয়েছে ঋতুবরণের আয়োজন । সব ঋতুতে সম্ভব না হলেও শরৎ ও বসন্তে উৎসব হচ্ছে । আর সিলেটে এই আয়োজন কয়েক বছর ধরে নিয়মিতভাবে করার চেষ্টা করে যাচ্ছে গুপ্ত ভ্রাতৃদ্বয়ের সংগঠন শ্রুতি-সিলেট । গত ১৫ই আশ্বিন ১৪২৩ বাংলা (৩০শে সেপ্টেম্বর) শ্রুতি সিলেট-এর ১৬ বছরপুর্তিতে আয়োজন করা হয় ‘শরতোৎসব’ ।